“เจ้าสัวเบียร์ช้าง” ฮุบสิทธิ์บริหาร “สตาร์บัคส์” กว่า 370 สาขาทั่วไทย
"เจ้าสัวเบียร์ช้าง" ฮุบสิทธิ์บริหาร "สตาร์บัคส์" กว่า 370 สาขาทั่วไทย
"เจ้าสัวเบียร์ช้าง" ฮุบสิทธิ์บริหาร "สตาร์บัคส์" กว่า 370 สาขาทั่วไทย
23 พ.ค. 2562

ผู้สื่อข่าวรายงานว่า บริษัท สตาร์บัคส์ คอร์ป ระบุว่า บริษัท Coffee Concepts ซึ่งเป็นธุรกิจร่วมทุนระหว่างบริษัท Maxim’s Caterers และ F&amp;N Retail Connection ได้รับสิทธิ์แต่ผู้เดียวในการดำเนินงาน และพัฒนาธุรกิจของสตาร์บัคส์ในประเทศไทย
ทั้งนี้ Maxim’s Caterers ได้บริหารร้านสตาร์บัคส์ในฮ่องกงนับตั้งแต่ปี 2543 รวมทั้งดูแลธุรกิจของสตาร์บัคส์ในกัมพูชา สิงคโปร์ และเวียดนาม ส่วน F&amp;N Retail Connection เป็นธุรกิจในเครือไทย เบฟเวอเรจ ของนายเจริญ สิริวัฒนภักดีโดยสตาร์บัคส์คาดว่าจะสามารถปิดดีลดังกล่าวได้ภายในเดือนนี้ สตาร์บัคส์เริ่มต้นดำเนินธุรกิจในประเทศไทยในปี 2541 และปัจจุบันมีสาขาทั้งหมด 372 สาขา